《望国山》
清代·李国宋

岳麓铜峰面面分，雨中遥望国山云。紫宫秘记金函册，青嶂残碑《石鼓文》。

虎踞几年瞻王气，龙骧他日驻新军。九岑环绕荆溪水，留得司徒半亩坟。

作者简介：清江苏兴化人，字汤孙，号大村。康熙二十三年举人。不应会试。作品之多，论者以拟陆游。所作局面高大，气象浑雅，而感慨时世，亦往往无愧于诗史。有《嬴隐》、《珠尘》等集。